ऑटो चालकों के खिलाफ शुरू हुई कार्रवाई
बिलासपुर| पुराने बस स्टैंड के पास सड़क जाम कर खड़े ऑटो चालकों के खिलाफ ट्रैफिक पुलिस ने शुक्रवार को कार्रवाई की। इस दौरान उनकी गाड़ियां जब्त की गई और चालान भरवाया गया। ट्रैफिक पुलिस ने सुबह 11 बजे से यह कार्रवाई शुरू की। पुराने बस स्टैंड चौक के पास बार-बार मना करने के बाद भी आल्टो चालक सड़क पर अपनी गाड़ियां खड़ी कर देते हैं। इससे तेलीपारा,अग्रसेन चौक व टैगोर व सीएमडी चौक की ओर से आने जाने वाले को बड़ी परेशानी होती है। सवारियों के चक्कर में ऑटो चालक इस दौरान लोगों से भिड़ भी जाते हैं। शुक्रवार को ट्रैफिक पुलिस ने इन्हें हटाने अभियान चलाया।
hin_Deva hin_Deva